ទីភ្នាក់ងារសហប្រតិបត្តិការអន្តរជាតិជប៉ុន

**ទីភ្នាក់ងារ​សហប្រតិបត្តិការ​អន្តជាតិ​ជប៉ុន​** (独立行政法人国際協力機構 *dokuritsu gyōseihōjin kokusai kyōryoku kikō* ត្រូវ​បាន​គេស្គាល់​ជា​ទូទៅ​ដោយអក្សរកាត់​ថា "JICA​: Japan International Cooperation Agency ") គឺ​ជា​ទីភ្នាក់ងារ​រដ្ឋាភិបាល​ឯករាជ្យ​មួយ​ដែល​សម្រប​សម្រួល​ជំនួយ​អភិវឌ្ឍន៍​ផ្លូរ​ការ (ODA) សម្រាប់​រដ្ឋាភិបាល​នៃប្រទេស​ជប៉ុន​។ អង្គការ​នេះ​ត្រូវ​បាន​បង្កើត​ឡើង​ដើម្បី​​​​ជួយ​ដល់​កំណើន​សេដ្ឋកិច្ច និង​សង្គម​នៅ​ក្នុង​ប្រទេ​​ស​កំពុ​ង​អភិវឌ្ឍ និង​​លើក​កម្ពស់​កិច្ច​សហប្រតិបត្តិការ​អន្តរជាតិ។ ចាប់​ពី​​ថ្ងៃ​ទី​១ ខែ​មេសា ឆ្នាំ​២០១២ មក ភ្នាក់ងារ​នេះ​ត្រូវ​បាន​ដឹកនាំ​ដោយ​ សាស្ត្រាចារ្យ Tanaka Akihiko ដែលជា​នាកយរង​នៃ​សាកល​វិទ្យាល័យ​តូក្យូ។

## ប្រវត្តិ
អង្គការ JICA ត្រូវ​បាន​បង្កើត​ឡើង​ដោយ​ច្បាប់​ស្តី​ពី​ស្ថាប័ន​រដ្ឋបាល​ឯករាជ្យJICA (ច្បាប់​លេខ​១៣៦ ចុះ​ថ្ងៃ​ទី៦ ធ្នូ ឆ្នាំ​២០០២)។  អង្គការ​នេះ​ត្រូវ​បា​នគេ​បង្កើត​ឡើង​នៅ​ថ្ងៃ​ទី​១ ខែ​តុលា ឆ្នាំ​ ២០០៣ ដូច​មាន​ចែង​នៅ​ក្នុង​ច្បាប់​សហប្រតិបត្ដិការ (រដ្ឋាភិបាល​ឯករាជ្យ) ទីភ្នាក់ងារ​អន្តរជាតិ​នៃ​ឆ្នាំ​២០០២។ មុននេះ (ជប៉ុន) ទីភ្នាក់ងារ​សហប្រតិបត្តិការ​អន្តរជាតិ (ត្រូវ​បាន​គេ​ស្គាល់​ផង​ដែរ​ថា​ជា " JICA") របស់ខ្លួន​គឺ​ជា​អង្គការ​ ពាក់​កណ្តាល​​រដ្ឋាភិបាល​ក្រោម​ដែន​សមត្ថកិច្ច​​នៃ​ក្រសួង​ការ​បរទេស​ដែល​បាន​បង្កើត​ឡើង​នៅ​ក្នុង​ឆ្នាំ​ ១៩៧៤។ សមាសភាគ​ដ៏​សំខាន់​មួយ​ នៃ​ការ​រុះរើ​រចនាសម្ព័ន្ធ​ដ៏​ទូលំទូលាយ​នៃ​ជំនួយ​អភិវឌ្ឍន៍​ផ្លូវ​ការ​របស់​ជប៉ុន ដែល​រដ្ឋាភិបាល​ជប៉ុន​បាន​សម្រេច​ចិត្ត​នៅ​ក្នុង​ខែ​វិច្ឆិកា ឆ្នាំ​ ២០០៦ គឺ​​ជា​ការ​រួម​បញ្ចូលគ្នា​ក្នុ​ង​​ឆ្នាំ​២០០៨ រវាង JICA ហើយ​និង​ផ្នែក​មួយ​នៃ​ធនាគារ​ជប៉ុន​សម្រា​ប់​កិច្ច​សហប្រតិបត្តិការ​អន្តរជា​តិ ដែល​បច្ចុប្បន្ន​នេះ​​កំពុ​ង​ពង្រីក​កម្ចី​​សម្បទាន​ទៅ​ឱ្យ បណ្ដា​ប្រទេស​កំពុង​​អភិវឌ្ឍ។ចាប់តាំង​ពី​ការរៀបចំ​រួច​រាល់​របស់​ខ្លួន​នៅ​ថ្ងៃ​ទី​ ១ ខែ​តុលា​ឆ្នាំ​២០០៨ "JICA ថ្មី" បាន​ក្លាយ​ជាអង្គ​ការ​អភិវឌ្ឍ​ទ្វេ​ភាគី​ដ៏​ធំ​​មួយ​​ក្នុង​ចំណោម​​អង្គ​ការ​អភិវឌ្ឍន៍​ទ្វេភាគី​ធំ​ជាង​គេ​បំផុត​នៅលើ​ពិភពលោក ដែល​មាន​បណ្តាញ​ការិយាល័យ ៩៧ នៅក្រៅប្រទេស, គម្រោងជាង ១៥០ ប្រទេស និង​ធនធាន​ហិរញ្ញវត្ថុ​ប្រមាណ 1000 ពាន់លានយ៉េន ($ 8.5 មួយ ពាន់លានដុល្លារ)។ ទីភ្នាក់​ងារ​ដែល​រៀបចំ​ឡើង​វិញ​ក៏​មាន​ការ​ទទួល​ខុស​ត្រូវ​ចំពោះ​ការ​គ្រប់គ្រង​ផ្នែក​មួយ​នៃ​ជំនួយ​ឥត​សំណង​របស់​ប្រទេស​ជប៉ុន ដែល​បច្ចុប្បន្ន​ស្ថិត​នៅ​ក្រោម​ដែន​សមត្ថកិច្ច​របស់​​ក្រសួង​ការបរទេស​និង​សមាស​ធាតុ ODAសំខាន់​ទាំង៣​រួម​មាន​កិច្ច​សហប្រតិបត្តិការ​ផ្នែក​បច្ចេកទេស, ប្រាក់​ជំនួយ​និង​​ប្រាក់​កម្ចី​សម្បទាន​ត្រូវ​បាន​គ្រប់​គ្រង​នៅ​ក្រោម​ដំបូល​តែ​មួយ។ អង្គការ JICA ថ្មី​ក៏​នឹង​ពង្រឹង​ការ​ស្រាវ​ជ្រាវ​​និង​​ការ​ហ្វឹកហ្វឺន​ក្នុង​ពេល​ប៉ុន្មាន​ឆ្នាំ​ខាង​មុខ​ ដែល​ដើរ​តួ​ជា think tank របស់​ ODA និង​រួម​ចំណែក​ដល់​យុទ្ធសាស្រ្ត​អភិវឌ្ឍន៍​ជាសកល, ពង្រឹង​ការ​សហការ​ជាមួយ​ស្ថាប័ន​អន្តរជាតិ​និង​អាច​ទាក់ទង​ជំហរ​របស់​ប្រទេស​ជប៉ុន​លើ​បញ្ហា​ការ​អភិវឌ្ឍ​និង​ជំនួយ​ឲ្យ​​កាន់​​តែ​​ប្រសើរ​​ឡើង​​។

ការ​ផ្លាស់ប្តូរ​ខាង​មុខ​នេះ​នឹង​ជា​ផ្នែក​បន្ថែម​នៃ​កំណែ​ទម្រង់​អង្គការ JICA ដែល​បាន​ចាប់​ផ្តើម​នៅ​ខែតុលា ឆ្នាំ​២០០៣ នៅ​ពេល​ដែល​បាន​ក្លាយ​ជា​រដ្ឋបាល​ឯករាជ្យ។ សហគ្រាស​ក្នុង​ស្រុក​របស់អង្គការ​នេះ​រួមមាន​មជ្ឈមណ្ឌល​អន្តរជាតិ​ជា​កន្លែង​ដែល JICA បាន​ជួយ​បណ្តុះបណ្តាល​មន្ត្រី​សាធារណៈ​បរទេស​ចំនួន ៨០០០​នាក់ អ្នក​ស្រាវជ្រាវ វិស្វករ គ្រូបង្រៀន និង​មេ​ដឹកនាំ​សហគមន៍​ជា​រៀងរាល់​ឆ្នាំ​នៅ​ប្រទេស​ជប៉ុន​ដែល​កំពុង​ត្រូវ​បាន​ធ្វើ​ឲ្យ​ប្រសើរ​ឡើង។ អង្គការ​នេះ​ក៏​បាន​ទទួល​និង​កំពុង​ការ​ផ្លាស់​ប្តូរ​ផ្នែក​​ប្រតិបត្តិការ និង​ផ្នែក​​រចនាសម្ព័ន្ធ​ក្នុង​ការិយាល័យ​តាម​បណ្ដា​ប្រទេស​របស់​ខ្លួន​។ ការសង្កត់​ធ្ងន់​យ៉ាង​ខ្លាំង​ត្រូវ​បាន​ដាក់​ទៅលើ​វិធីសាស្ត្រ​បែប field base ដើម្បី​ឆ្ពោះ​ទៅ​កាន់​​កម្មវិធី គម្រោង ​វិសហមជ្ឈការ​បុគ្គលិក​ព្រម​ទាំង​កំណើន​នៃការ​ផ្ទេរ​សិទ្ធិ​ពីការិយាល័យ​កណ្ដាល​នៅទីក្រុង​តូក្យូ​ទៅ​កាន់​ការិយាល័យ​បរទេស និង​កាត់​បន្ថយ​ការិយាធិបតេយ្យ​ព្រម​ទាំង​កម្មវិធី​ឬ​គម្រោង​តាម​ដាន​រហ័ស​។

កំណើន​នៃ​គម្រោង​ឬ​កម្មវិធី​របស់ JICAផ្តោត​ទៅ​លើ​អ្វី​ដែល​នាយក​អង្គការ JICA គឺ​លោក​ស្រី សាដាកូ អូហ្កាតា ( Sadako Otaga ) បាន​ពណ៌នា​ប្រៀប​បាន​ជា​ការ​ផ្ដល់​នូវ "សន្តិសុខ​របស់​​មនុស្ស"។ ទស្សនៈ​ដែល​ទើប​តែ​អភិវឌ្ឍន៍​ថ្មី​នៃ "សន្តិសុខ​របស់​មនុស្ស" នឹង​ផ្ដល់​អំណាច​ទៅ​ដល់​សហគមន៍​ក្នុង​ស្រុក​ដើម្បីឲ្យ​មាន​ការ​បញ្ចេញ​យោបល់​របស់​គេ​នា​ពេល​អនាគត​ដោយ​កម្មវិធី​ពង្រឹង​មូលដ្ឋាន​ដូចជា​ការ​ធ្វើ​ឲ្យ​ប្រសើរ​ឡើង​នូវ​គម្រោង ការ​អប់រំ និង​សុខភាព។

## សកម្មភាព
អង្គការ JICA ជា​ផ្នែក​មួយ​នៃ​កិច្ច​ខិតខំ​ប្រឹង​ប្រែង​ផ្ដល់​ជំនួយ​​អភិវឌ្ឈន៍​ជា​ផ្លូវការ​របស់​ជប៉ុន ដែលមាន​តួនាទី​ក្នុង​ការ​ផ្ដល់​កិច្ច​សហ​ប្រតិបត្តិការ​បច្ចេកទេស និង​ការ​ផ្ដល់​ដើមទុន​និង​ប្រាក់​កម្ចី​ជា​ប្រាក់​យ៉េន​។ កម្មវិធី​អភិវឌ្ឍន៍​ស្នូល​របស់អង្គការ JICA ជា​កម្មវិធី​ឬ​គម្រោង​ជំនួ​យ​បច្ចេកវិទ្យា​សម្រាប់​ការ​អភិវឌ្ឍ​សម្ថភាព និង​ស្ថាប័ន, ការ​សិក្សា​លទ្ធភាព​អនុវត្ត និង​ផែន​ការ​មេ​។ អ្នក​ស្ម័គ្រ​ចិត្ត​សហប្រតិបត្តិការ​ជប៉ុន​នៅ​ក្រៅ​ប្រទេស (អង់គ្លស​: Japan Overseas Cooperation Volunteers  ហៅ​កាត់​ថា​ JOCV), អ្នក​ស្ម័គ្រ​ចិត្ត​ចាស់​របស់​អង្គការ JICA ព្រម​ទាំង​ក្រុម​ជួយ​សង្គ្រោះ​នៅពេល​មាន​គ្រោះ​មហន្តរាយ​របស់​អង្គការ JICA ត្រូវ​បាន​គេ​ស្គាល់​យ៉ាង​ទូលំ​ទូលាយ​ក្នុងចំណោម​សាធារណៈជន និង​អ្នក​ជាប់​ពន្ធ​ជប៉ុន​។ នៅ​ពេល​មាន​គ្រោះ​មហន្តរាយ​កើត​ឡើង គេ​តែង​ឃើញ​ក្រុម​ជួយ​សង្គ្រោះ​នៅ​ក្នុង​របាយការណ៍​ព័ត៌មាន​អំពី​កិច្ច​ខិតខំ​ប្រឹងប្រែង​ជួយ​សង្គ្រោះ​នៅ​ក្នុង​ព្រឹត្តិការណ៍​គ្រោះ​មហន្តរាយ​ធំៗ​ជុំវិញ​ពិភព​លោក ដូច​ជា ការ​រញ្ជួយ​ដី​នៅ​ទ្វីប​អាស៊ី​ខាង​ត្បូង​កាល​ពី​ឆ្នាំ​២០០៥។

សេចក្តី​ថ្លែងការណ៍​បេសកកម្ម​របស់​អង្គការ JICA

"យើង​គឺ​ស្ពាន​រវាង​ប្រជាជន​នៃ​ប្រទេស​ជប៉ុន និង​បណ្តា​ប្រទេស​កំពុង​អភិវឌ្ឍ​មួយ ដែល​នឹង​ជម្រុញ​កិច្ចសហប្រតិបត្តិការ​អន្តរជាតិ​តាមរយៈ​ការចែករំលែក​ចំណេះដឹង និង​បទពិសោធ ព្រមទាំង​ធ្វើ​ការ​ដើម្បី​កសាង​​ពិភព​លោក​ឲ្យ​មាន​សន្តិភាព​​និង​វិបុល​សុខ​ជាង​មុន។"

;បែបបទ​នៃ​ការ​ផ្ដល់​ជំនួយ​ដ៏​សំខាន់
*កម្មវិធី / គម្រោង​ជំនួយ​បច្ចេកទេស​សម្រាប់​សមត្ថភាព និង​ការ​អភិវឌ្ឍ​ស្ថាប័ន
* ការ​សិក្សា​លទ្ធភាព​អនុវត្ត និង​ផែនការ​មេ
* បញ្ចូន​អ្នក​ជំនាញ

អ្នក​ជំនាញ​បាន​បញ្ជូន​ទៅតាម​តំបន់ រួម​មាន​អ្នក​ដែល​ត្រូវ​បាន​គេ​ផ្ដល់​អនុសាសន៍​ពី​ក្រសួង​រដ្ឋាភិបាល​ពាក់ព័ន្ធ និង​ទីភ្នាក់ងារ ព្រម​ទាំង​អ្នក​ដែល​ដាក់​ពាក្យតាមរយៈ​ប្រព័ន្ធ​ចុះ​ឈ្មោះ​អ្នក​ឯកទេស។ ការងារ​ទាំង​នេះ​គិត​ចាប់​ពី​ការស្នាក់​នៅ​រយៈពេល​លើស​ពី​មួយ​ឆ្នាំ​ចុះ​មក​ដល់​ការ​ស្នាក់​នៅរយៈ​ពេល​តិច​ជា​ង​មួយ​ឆ្នាំ។

### កម្មវិធីបណ្តុះ​បណ្ដាល​បច្ចេកទេស
JICA បាន​ផ្តល់​នូវ​ការ​បណ្តុះ​បណ្តាល​បច្ចេកទេស​សម្រាប់​អ្នក​ចូល​រួម​ពី​បណ្តា​ប្រទេស​កំពុង​អភិវឌ្ឍ​នៅ​ក្នុង​ជួរ​​វិស័យ​ដ៏​ធំ​ទូលាយ​មួយ ដែល​រួម​បញ្ចូល​ទាំង​ការ​បណ្តុះ​បណ្តាលផ្នែក​​វេជ្ជសាស្ត្រ​ ឧស្សាហកម្ម និង​កសិកម្ម។
* ការហ្វឹកហ្វឺន​បណ្ដុះ​បណ្ដាល​ក្នុង​ប្រទេស​ជប៉ុន​
** ការ​ហ្វឹក​ហ្វឺន​ជា​ក្រុម
*** វគ្គ​សិក្សា​វិស័យ​ជាក់លាក់ (វគ្គ​សិក្សា​ក្នុង​គោល​បំណង​ធ្វើ​ឲ្យ​ការ​យល់​ដឹង​ពី​បញ្ហា​នៅ​ទូទាំង​ពិភព​លោក​ក្នុង​វិស័យ​នានា​កាន់​តែ​មាន​ភាព​ច្បាស់​លាស់។ វគ្គ​សិក្សា​ជាទូទៅ​មាន​មនុស្ស​ពី ៤ ទៅ ១៤នាក់ និង​ជា​មធ្យម​១០​នាក់។ វគ្គ​សិក្សា​មាន​រយៈ​ពេល​ខុសៗ​គ្នា ពោល​គឺ​មាន​ពី​រយៈ​ពេល​ពី ៣​សប្ដាហ៍​ទៅ ១​ឆ្នាំ។)
*** វគ្គ​សិក្សា​​តាម​តំបន់ ឬ​ប្រទេស​ជាក់​លាក់ (វគ្គសិក្សា​ក្នុង​គោល​បំណង​ធ្វើ​​​ឲ្យ​​ការ​​យល់ដឹង​ពី​បញ្ហា​នៅ​តាម​តំបន់​ឬ​ប្រទេស​ជាក់​លាក់មួយ។)
** ការ​ហ្វឹកហ្វឺន​តាម​បុគ្គល​ម្នាក់ៗ (ជាទូទៅ​ជា​ការ​ហ្វឹកហ្វឺន​បច្ចេកទេសជាក់​លាក់​សម្រាប់​គម្រោង​ណា​មួយ។)
** ការស្នាក់នៅ
::អង្គការ JICAមាន​កន្លែង​ស្នាក់​នៅផ្ទាល់​ខ្លួន​សម្រាប់​អ្នក​ចូល​រួម។ កន្លែង​ទាំងនោះ​មាន​ទីតាំង​ស្ថិត​នៅ​ក្នុង​ទីក្រុង​ដ៏​សំខាន់​នៅ​ក្នុង​ប្រទេស​ជប៉ុន និង​ជា​ទូទៅ​ត្រូវ​បាន​គេស្គាល់​ថា​​ជា​មជ្ឈ​មណ្ឌល​អន្តរ​ជាតិ។ កន្លែងមួយ​ដែល​នៅ​ក្រុង​តូក្យូ គឺជា​មជ្ឈមណ្ឌល​អន្តរជាតិ​តូក្យូ​ដែល​ស្ថិតនៅ Hatagaya, Shibuya។ កន្លែង​នេះ​មាន​គុណភាព​ល្អ ហើយព័ត៌មាន​លម្អិត​អាចរក​បាន​នៅក្នុង​គេហទំព័រ JICA ។

### ការ​បែងចែកអ្នក​ស្ម័គ្រ​ចិត្ត
* អ្នក​ស្ម័គ្រចិត្ត(យុវជន)សហប្រតិបត្តិការ​ក្រៅប្រទេស ជប៉ុន
* អ្នកស្ម័គ្រចិត្តក្រៅ​ប្រទេស​ចាស់
* យុវជន​​ស្ម័គ្រចិត្ត​សង្គម Nikkei 
* អ្នក​ស្ម័គ្រចិត្តសង្គមចាស់​ Nikkei 

## ខ្សែពេលវេលា
* ខែមេសា ១៩៥៤ – ប្រទេស​ជប៉ុន​បាន​ចូល​រួម​ជាមួយ​ផែនការ​កូឡំបូ និង​ចាប់ផ្ដើម​កម្មវិធី​កិច្ច​សហប្រតិបត្តិការ​បច្ចេកទេស
* ខែមិថុនា ១៩៦២  - ទីភ្នាក់ងារ​ សហប្រតិបត្តិការ បច្ចេកវិទ្យា ​ក្រៅ ​ប្រទេស ​(អង់គ្លស​​: Overseas Technology Cooperation Agency ហៅ​កាត់​ថាOTCA)       បាន​បង្កើត​ឡើង​
* កក្កដា ១៩៦៣ - សេវាកម្ម​ អន្តោប្រវេសជប៉ុន (អង់គ្លេស :Japan Emigration Service កាត់​ថា JEMIS) បាន​បង្កើត​ឡើង
* ខែមេសា ១៩៦៥ - កម្មវិធីអ្នកស្ម័គ្រសហប្រតិបត្តិការ ក្រៅ​ប្រទេស​ ជប៉ុន(អង់គ្លេស Japan Overseas Cooperation Volunteers ហៅ​កាត់ថាJOCV)បាន​ចាប់ផ្ដើម​
* ខែសីហា ១៦៧៤ - OTCA និងJEMIS បញ្ចូល​ចូល​គ្នា​ដើម្បី​បង្កើត​ជាទី​ភ្នាក់ងារ​សហប្រតិបត្តិការ​អន្តរជាតិ​នៃ​ប្រទេសជប៉ុន​ (JICA)
* ខែកញ្ញា ១៩៨៧ - ក្រុមសង្គ្រោះនៅពេល​មាន​មហន្តរាយ​​បានបង្កើត​ឡើង​
* ខែ១៩៨៩- រាល់ការ​រួមចំណែក របស់ ជំនួយអភិវឌ្ឍន៍ជាផ្លូវការ (អង់គ្លេស : official development assistance ហៅកាត់ថាODA)  លើសពីការ​រួមចំណែក​របស់​សហរដ្ឋ​អាមេរិក​ហើយ​ក្លាយជា​ការរូមចំណែកដ៏ធំ​បំផុត​លើ​ពិភពលោក​ 
* ខែមេសា​ ១៩៩០ - កម្មវិធី​បែង​ចែក​ អ្នកជំនាញសហប្រតិបត្តិការ​ជាន់ខ្ពស់ (អ្នកស្ម័គ្រចិត្ត​ចាស់​ក្រៅ​ប្រទេស​) បាន​ចាប់ផ្ដើម​
* ខែតុលា​ ២០០៣ - អង្គការ JICA បានក្លាយជាទីភ្នាក់ងារ​រដ្ឋាភិបាល​ឯករាជ្យ​

## តំណភ្ជាប់ខាងក្រៅ
* គេហទំព័រ​ជា​ផ្លូវការ​របស់ JICA 
* ទំព័របណ្ដាញរបស់ក្រសួង​ការ​បរទេស​នៃ​ប្រទេស​ជប៉ុន​
* គេហទំព័រ​ សារមន្ទីសន្តប្រវេសន៍​ក្រៅ​ប្រទេស​នៃ​ប្រទេស​ជប៉ុនរបស់JICA